
(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 378 

Συμπλήρωση του υπ’ αριθ. 220/92 Π.Δ/τος «Κατάργηση Κέντρων Παιδικής 
Μέριμνας Αρρένων Γρεβενών, Καλαμάτας, Μυτιλήνης και Θηλέων Καβά¬ 
λας και Ξάνθης και μετατροπή του Μιχάλειου Κέντρου Παιδικής Μέριμνας 
θηλέων Χίου σε Κρατικό Βρεφονηπκχκό Σταθμό». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντιχς υπόψη: 

1. Τις διατάξεις του Ν. Δ/τος 928/1971 άρθρο 1 παρ. 2 «περί καταργή- 
σεως, συγχωνεύαεως, μετατροπής ή υπαγωγής Ιδρυμάτων αρμοδιότητας 
Υπουργείου Κοινωνικών Υπηρεσιών εις έτερα Ιδρύματα του αυτού Υπουργείου» 
(ΦΕΚ 144/Α/71). 

2. Τις διατάξεις του άρθρου 23 του Ν. 1558/1985 «Κυβέρνηση και Κυβερ¬ 
νητικά Όργανα» (ΦΕΚ 137/Α/85). 

3. Τις διατάξεις του άρθρου 29Α του Ν. 1558/85, όπως προσετέθη με το 
άρθρο 27 του Ν. 2081/92, με το οποίο καθορίζεται έλεγχος των δαπανών που 
προκαλούν οι κανονιστικές διοικητικές πράξεις (ΦΕΚ 154/Α/92). 

4. Τις διατάξεις του άρθρου 5 του Π. Δ/τος 437/1985 «Καθορισμός και 
ανακατανομή των αρμοδιοτήτων των Υπουργείων» (ΦΕΚ 157/Α/85). 

5. Την υπ’ αριθ. Υ. 1847/1078399/1182/001/14.8.92 απόφαση του 


Πρωθυπουργού και του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομικών» (ΦΕΚ 525/Β/ 
92). 

6. Την υπ’ αριθ. 497/1992 γνωμοδότηση του Συμβουλίου της Επικράτειας, 
με πρόταση των Υπουργών Προεδρίας της Κυβέρνησης, Υγείας, Πρόνοιας και 
Κοινωνικών Ασφαλίσεων και του Υφυπουργού Οικονομικών, αποφασίζουμε: 

Άρθρο Μόνο 

1) Στο άρθρο 1 του Π.Δ. 220/1992 προστίθεται παράγραφος 2. 

«2: Οι Κρατικοί Παιδικοί Σταθμοί Γρεβενών, Καλαμάτας, Μυτιλήνης και 
Ξάνθης, καθώς και ο Κρατικός Βρεφονηπιακός Σταθμός Καβάλας, υπεισέρχο¬ 
νται αντίστοιχα, στα δικαιώματα και τις υποχρεώσεις των Κέντρων Παιδικής 
Μέριμνας Αρρένων Γρεβενών, Καλαμάτας, Μυτιλήνης και θηλέων Ξάνθης και 
Καβάλας». 

2) Στο τέλος της παρ. 2 του άρθρου 3 προστίθεται: 

«Σε περίπτωση που δεν υπάρχουν κενές θέσεις προσωπικού, καταλαμβάνει 
προσωρινές θέσεις των ανωτέρω Ν.Π.Δ.Δ. ή Υπηρεσιών που συνιστώνται με το 
παρόν Π. Δ/γμα και καταργούνται μετά την καθ’ οιονδήποτε τρόπο αποχώ¬ 
ρησή του, κατά τις διατάξεις του άρθρου 13 του Ν. 1431/1984». 

Ακροτελεύτιο άρθρο 

Κάλυψη δαπάνης 

Από τις διατάξεις αυτού του διατάγματος δεν προκαλείται δαπάνη σε βάρος 
του Κρατικού προϋπολογισμού. 

Στον Υπουργό Υγείας, Πρόνοιας και Κοινωνικών Ασφαλίσεων (αναθέτουμε 
τη δημοσίευση και εκτέλεση του Διατάγματος αυτού. 

Αθήνα, 18 Δεκεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ 

ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ ΚΩΝ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 

-φ- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 379 

Παράταση θητείας Ερανικής Επιτροπής για την ανέγερση μνημείου στη θέση 

Κόκκαλα του Κάστρου Ωρηάς της Κοινότητας Τουρκολέκα Αρκαδίας προς 

τιμή των τελευταίων Βυζαντινομάχων των σφαγιασθέντων εκεί το 1461. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντιχς υπόψη τις διατάξεις: 

α) Των άρθρων 122-126 του Αστικού Κώδικα. 

β) Του Ν. 5101/31. 

γ) Του αριθ. 173/4.3.78 Π. Δ/τος (ΦΕΚ 37/14.3.78 τ. Α'), με το οποίο 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


συγκροτήθηκε Ερανική Επιτροπή για την ανέγερση μνημείου στη θέση Κόκ- 
καλα του Κάστρου Ωρηάς της Κοινότητας Τουρκολέκα - Αρκαδίας προς τιμή 
των τελευταίων Βυζαντινομάχων των σφαγιασθέντων εκεί το 1461. 

δ) Των αρ. 1073/19.11.80 Π. Δ/των (ΦΕΚ 272/1.12.80) και 598/ 
29.12.89 (ΦΕΚ 252/29.12.89 τ. Α'), με τα οποία παρατάθηκε η θητεία της 
παραπάνω Ερανικής Επιτροπής. 

ε) Των Π.Δ/των που δημοσιεύθηκαν στα ΦΕΚ 19/16.1.84 τ.Β', 927/ 
31.12.86 τ.Β', με τα οποία ανασυγκροτήθηκε και παρατάθηκε η θητεία της 
παραπάνω Ερανικής Επιτροπής. 

2. Την από 13.10.92 αίτηση της Ερανικής Επιτροπής, 

Με πρόταση του Υπουργού Υγείας, Πρόνοιας και Κοινωνικών Ασφαλίσεων, 
αποφασίζουμε: 

Άρθρο Μόνο 

Παρατείνουμε μέχρι 31 Δεκεμβρίου 1995 τη θητεία της Ερανικής Επιτρο¬ 
πής, που συγκροτήθηκε με το Π.Δ. 173/4.3.78 (ΦΕΚ 37/14.3.78), όπως 
αυτό έχει τροποποιηθεί, για την ανέγερση μνημείου στη θέση Κόκκαλα του Κά¬ 
στρου Ωρηάς της Κοινότητας Τουρκολέκα - Αρκαδίας προς τιμήν των τελευ¬ 
ταίων Βυζαντινομάχων των σφαγιασθέντων εκεί το 1461. 

Στον Υπουργό Υγείας, Πρόνοιας και Κοινωνικών Ασφαλίσεων αναθέτουμε 
τη δημοσίευση και εκτέλεση του παρόντος Π. Δ/τος. 

Αθήνα, 16 Δεκεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Δ. ΣΙΟΥΦΑΣ 

-4- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 380 
Τροποποίηση διατάξεων του Οργανισμού του Ιερού Γυναικείου Ησυχαστηρίου 

«Ο ΑΠΟΣΤΟΛΟΣ ΠΑΥΛΟΣ» της Ιεράς Μητροπόλεως Μεσογαίας και 

Λαυρεωτικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 39 παρ. 10 και 67 του Ν, 590/1977 (ΦΕΚ 146/77/τ.Α") 
«περί του Καταστατικού Χάρτου της Εκκλησίας της Ελλάδος». 

β) των άρθρων 108 και επόμενα του Αστικού Κώδικα. 

γ) Τις διατάξεις του άρθρου 5 του με αριθμό 39/1972 Καταστατικού Κανο¬ 
νισμού της Ιεράς Συνόδου της Εκκλησίας της Ελλάδος (ΦΕΚ 103/72/τ.Α.’) 
«περί των εν Ελλάδι Ορθοδόξων Ιερών Μονών και των Ησυχαστηρίων». 

2. Την με αριθμό 35047/12/9/79 συμβολαιογραφική πράξη της Συμβο¬ 
λαιογράφου Αθηνών Αναστασίας συζ. Αγγέλου Παπακωνσταντίνου, το γένος 
Αντωνίου Μαλάμη, με την οποία συστήθηκε από τα αναφερόμενα σ’ αυτή πρό¬ 
σωπα στη θέση Παλαιοκαμάριζα του Δήμου Κερατέας Αττικής Ιερόν Γυναικείο 
Ησυχαστήριο, με την επωνυμία «Ο ΑΠΟΣΤΟΛΟΣ ΠΑΥΛΟΣ». 

3. Το με αριθμό 251/80 Προεδρικό Διάταγμα (ΦΕΚ 71/80 τ.Α.'), με το 
οποίο εγκρίθηκε η σύσταση του ανωτέρω Ησυχαστηρίου (Ν.Π.Ι.Δ.). 

4. Το με αριθμό 36174/29.5.80 συμβόλαιο της Συμβολαιογράφου Αθηνών 
Αναστασίας συζ. Αγγέλου Παπακωνσταντίνου, το γένος Αντωνίου Μαλάμη, 
που αφορά στη σύσταση δωρεάς εν ζωή ακινήτου προς το Ιερό Ησυχαστήριο «Ο 
ΑΠΟΣΤΟΛΟΣ ΠΑΥΛΟΣ», από μέρους της Μαρίας Φιλίππου Γκριφανίδου, η 
οποία είναι μια από τα ιδρυτικά μέλη του εν λόγω Ησυχαστηρίου. 

5. Την με αριθμό 1432/26/6/92 συμβολαιογραφική πράξη της Συμβο¬ 
λαιογράφου Αθηνών Ευγενίας Αγγέλου Παπακωνσταντίνου, με την οποία τρο¬ 
ποποιούνται τα άρθρα 1 και 3 του Οργανισμού του προμνησθέντος Ησυχαστη¬ 
ρίου. 

6. Το με αριθμό 385/27/6/92 έγγραφο του Μητροπολίτου Μεσογαίας και 
Λαυρεωτικής, με το οποίο συγκατατίθεται στην τροποποίηση των άρθρων του 
Οργανισμού του Ησυχαστηρίου, που αναφέρονται στην προηγούμενη παρά¬ 
γραφο. 

7. Το με αριθμό 2315/1320/24/9/1992 έγγραφο της Ιεράς Συνόδου της 
Εκκλησίας της Ελλάδος, με το οποίο κατά την συνεδρίαν της της 10.9.92 ενέ- 
κρινε την, κατά τα ανωτέρω, γενομένη τροποποίηση του οργανισμού του αναφε- 
ρόμενου Ησυχαστηρίου. 

8. Τις διατάξεις του άρθρου 29 Ατού Ν. 1558/1985, που προστέθηκε με το 


άρθρο 21 του Ν. 2081/1992 και το γεγονός ότι από τις διατάξεις αυτού του 
διατάγματος δεν προκαλείται δαπάνη σε βάρος του κρατικού προϋπολογισμού, 
με πρόταση του Υπουργού Εθνικής Παιδείας και θρησκευμάτων, αποφασί¬ 
ζουμε: 


Άρθρο 1 

Εγκρίνουμε την γενομένη με την αριθμ. 1432/26.6.92 συμβολαιογραφική 
πράξη της Συμβ/φου Αθηνών Ευγενίας Αγγέλου Παπακωνσταντίνου, τροπο¬ 
ποίηση των άρθρων 1 και 3 του οργανισμού του ευρισκομένου στη θέση Παλαιο¬ 
καμάριζα του Δήμου Κερατέας Αττικής, Ησυχαστηρίου, με την επωνυμία «Ο 
ΑΠΟΣΤΟΛΟΣ ΠΑΥΛΟΣ». 

Άρθρο 2 

Τα με αριθμό 1 και 3 τροποποιηθέντα άρθρα του Οργανισμού του αναφερόμε- 
νου στο προηγούμενο άρθρο Ησυχαστηρίου έχουν ως (ακολούθως: 

ΑΡΘΡΟΝ 1: Η εν τη περιφερεία της πόλεως Λαυρίου και εις θέσιν «Παλαιο¬ 
καμάριζα» Πλάκας, λειτουργούσα εντός ακινήτου κτήματος αποκτηθέντος εκ 
δωρεάς της εκ των ιδρυτών Μαρίας θυγ. Φιλίππου Γκριναφίδου με το υπ’ 
αριθμ. 36174/29.5.80 συμβόλαιον δωρεάς εν ζωή ακινήτου Ιερά Γυναικεία 
Κοινοβιακή Μονή «Ο ΑΠΟΣΤΟΛΟΣ ΠΑΥΛΟΣ», ούσα Ησυχαστήριου ευσεβών 
γυναικών, συγκροτείται δια του παρόντος εις ίδιον αυτοτελές νομικόν πρόσωπον 
Ιδιωτικού Δικαίου μη κερδοσκοπικού χαρακτήρος, αλλά Ιεραποστολικής και 
κοινωφελούς αποστολής εν τη καθόλου Ελληνική Κοινωνία, τελούν υπό την 
πνευματικήν δικαιοδοσίαν κατά τους ιερούς κανόνες του εκάστοτε οικείου Μη¬ 
τροπολίτου Μεσογαίας και Λαυρεωτικής. 

ΑΡΘΡΟΝ 3: Το Ιερόν Ησυχαστήριον λειτουργεί εντός κτήματος το οποίον 
έχει περιέλθει εις την νόμιμον κατοχήν του, με το υπ’ αριθμ. 36174/ 
29.5.1980 συμβόλαιο δωρεάς εν ζωή ακινήτου της Μαρίας θυγατρός Φιλίπ¬ 
που Γκριναφίδου. Εντός του κτήματος είναι εκτισμένος Ιερός Ναός τω ονόματι 
του Αποστόλου Παύλου, κελλία και λοιπές απαραίτητες εγκαταστάσεις δια την 
λειτουργίαν του Ιερού Ησυχαστηρίου ως Ιεράς Κοινοβιακής Μονής. Κατά τα 
λοιπά ισχύει το αρχικό Καταστατικό. 


Στον Υπουργό Εθνικής Παιδείας και θρησκευμάτων αναθέτουμε την δημο¬ 
σίευση και εκτέλεση του παρόντος Διατάγματος. 


Αθήνα, 16 Δεκεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΑΝΛΗΣ 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΑ ΞΕΙΣ ΥΠΟΥΡΓΙΚΟΥ ΣΥΜΒΟΥΛ ΙΟΥ 

(4) 

Πράξη 164 της 16 Δεκεμβρίου 1992 
Παράταση της προθεσμίας του άρθρου 15Α του ν. 2000/1991. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 


Έχοντας υπόψη: 


1. Τις διατάξεις του άρθρου 70 του Ν. 2065/92 «Αναμόρφωση της άμεσης 
φορολογίας και άλλες διατάξεις» (ΕτΚ Α' 113). 

2. Την αριθ. 6323/Γ.Υ/9.12.1992 εισήγηση του Υπουργού Εθνικής Οικο¬ 
νομίας, για παράταση της αποκλειστικής προθεσμίας των έξι μηνών, που προ- 
βλέπεται από τις διατάξεις του άρθρου 15Α του ν. 2000/1991, όπως διαμορ¬ 
φώθηκε από το άρθρο 70 του ν. 2065/1992, μέσα στην οποία μπορούν να κα- 
ταργηθούν με Προεδρικά Διατάγματα νομοθετικές ή κανονιστικές διατάξεις, 
που περιορίζουν τον ελεύθερο ανταγωνισμό κ.λπ., αποφασίζει 

την παράταση της προοθεσμίας του άρθρου 15Α του ν. 2000/1991 για άλ¬ 
λους έξι μήνες, η οποία αρχίζει από τη λήξη αυτής. 


Από τις διατάξεις αυτής της πράξης δεν προκαλείται δαπάνη σε βάρος του 
κρατικού προϋπολογισμού. 


Η ισχύς αυτής της Πράξης αρχίζει από τη δημοσίευσή της στην Εφημερίδα 
της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 16 Δεκεμβρίου 1992 

Ο Πρόεδρος Τα Μέλη Ο Αντιπρόεδρος 

Ο Γραμματέας 
του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

(5) 

Πράξη 166 της 22 Δεκεμβρίου 1992 
Διατήρηση και ανακατανομή κενών οργανικών θέσεων μονίμου και με σχέση ερ¬ 
γασίας ιδιωτικού δικαίου προσωπικού των Κεντρικών Υπηρεσιών Υπουρ¬ 
γείων και Γενικών Γραμματειών Υπουργείων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 21 του Ν. 2085/92 «Ρύθμιση θεμάτων οργά¬ 
νωσης, λειτουργίας και προσωπικού της Δημόσιας Διοίκησης και άλλες διατά¬ 
ξεις». (ΕτΚ Α' 170). 

. 2. Την από 2.12.1992 εισήγηση και του από 21.12.1992 πίνακα του 
Υπουργού Προεδρίας της Κυβέρνησης, αποφασίζει: 

α. Τη διατήρηση χιλίων εξήντα επτά (1067), ήτοι ποσοστό 10,6%, κενών 
οργανικών θέσεων μονίμου και με σχέση εργασίας ιδιωτικού δικαίου των Κε¬ 
ντρικών Υπηρεσιών Υπουργείων και Γενικών Γραμματειών Υπουργείων, επί 
συνόλου κενών οργανικών θέσεων δέκα χιλιάδων είκοσι μιας (10021). 

β. Οι κατά τα άνω διατηρούμενες χίλιες εξήντα επτά θέσεις ανακατανέμονται 
κατά Υπουργεία και Γενικές Γραμματείες ως εξής: 

1. Υπουργείο Προεδρίας της Κυβέρνησης 10 

- Εθνικό Τυπογραφείο 10 

2. Υπουργείο Εθνικής Άμυνας 60 

3. Υπουργείο Εσωτερικών 120 

4. Υπουργείο Εθνικής Οικονομίας 20 
-Γενική Γραμματεία Ε.Σ.Υ.Ε. 31 

5. Υπουργείο Οικονομιοκών (95+40) 135 

6. Υπουργείο Γεωργίας 46 

7. Υπουργείο Εργασίας 24 

8. Υπουργείκο Υγείας, Πρόνοιας και Κοιν. Ασφαλίσεων 26 

- Γενική Γραμματεία Κοινών. Ασφαλίσεων 6 

9. Υπουργείο Δικαιοσύνης 5 

10. Υπουργείκο Εθνικής Παιδείας και Θρησκευμάτων 250 

- Γενική Γραμματεία Λαϊκής Επιμόρφωσης 6 

11. Υπουργείο Πολιτισμού 50 

- Γενική Γραμματεία Απόδημου Ελληνισμού 15 

- Γενική Γραμματεία Νέας Γενιάς 15 

- Γενική Γραμματεία Αθλητισμού 20 

12. Υπουργείο Εμπορικής Ναυτιλίας 35 

13. Υπουργείο Δημόσιας Τάξης 19 

14. Υπουργείο Περιβάλλοντος, Χωροταξίας και Δημοσίων Έργων 0 - 

- Γενική Γραμματεία Δημοσίων Έργων 7 

15. Υπουργείο Βιομηχανίας (Τομέας Ενέργειας) 70 

- Γενική Γραμματεία Έρευνας και Τεχνολογίας 18 

- Γενική Γραμματεία Βιομηχανίας 29 

16. Υπουργείο Εμπορίου 30 

17. Υπουργείο Μεταφορών και Επικοινωνιών 10 
ΣΥΝΟΛΟ 1067 

γ. Στον αριθμό των παραπάνω διατηρουμένων θέσεων περιλαμβάνονται και 
σαράντα (40) κενές θέσεις που διατίθενται στο Γ ενικό Λογιστήριο του Κράτους 
για να καταταγούν σ’ αυτές οι υπάλληλοι του καταργηθέντος ΤΑΚΕ, σύμφωνα 
με τις διατάξεις του Ν. 2084/92. 

Από τις διατάξεις αυτής της Πράξης προκαλείται δαπάνη σε βάρος του κρατι¬ 
κού προϋπολογισμού, το ύψος της οποίας δεν μπορεί να προσδιοριστεί γιατί 
εξαρτάται από το βαθμό των υπαλλήλων που θα καταλάβουν τις διατηρούμενες 
θέσεις. 

Η ισχύς αυτής της Πράξης αρχίζει από τη δημοσίευσή της στην Εφημερίδα 
της Κυβερνήσεως. 

•δ *· «. 


Αυτή η Πράξη να δημοσιευθεί στην Εφημερίδα της Κυβερνήσεως. 

Ο Πρόεδρος ·0 Αντιπρόεδρος Τα Μέλη 

Ο Γραμματέας 
του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

Αριθ. 748 (6) 

Πράξη 167 της 22 Δεκεμβρίου 1992 
Αναστολή των διορισμών και των προσλήψεων στο Δημόσιο Τομέα έως τις 31 
Δεκεμβρίου 1993. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις: α) του άρθρου 8 παρ. 4 περίπτ. γ’ του Ν. 1558/85 «Κυβέρ¬ 
νηση και Κυβερνητικά Όργανα» (ΕτΚ Α’ 137/85), β) του άρθρου 16 του Ν. 
1232/82 «Επαναφορά σε ισχύ, τροποποίηση και συμπλήρωση των διατάξεων 
του Ν.Δ. 4352/64 και άλλες διατάξεις» (ΕτΚ Α’ 22/82), γ) του άρθρου 15 
παρ. 4 του Ν. 1943/91 «Εκσυγχρονισμός της Οργάνωσης και Λειτουργίας της 
Δημόσιας Διοίκησης κ.λπ.» (ΕτΚ Α 50/91), δ) του Ν. 1735/87 «Προσλήψεις 
στο Δημόσιο Τομέα κ.λπ.» (ΕτΚ Α’ 195/87) και ε) τού άρθρου 27 του Ν. 
2081/1992 (ΕτΚΑ’ 154)που συμπλήρωσε το άρθρο 29Α του Ν. 1558/85. 

2. Την, λόγω των δημοσιονομικών συνθηκών, ανάγκη περιστολής των δα¬ 
πανών στο Δημόσιο, στα ΝΠΔΔ, στους Ο.Τ.Α., καθώς και στα ΝΠΙΔ που ανή¬ 
κουν στον ευρύτερο Δημόσιο Τομέα. 

3. Τη σχετική πρόταση του Πρωθυπουργού, αποφασίζει: 

Άρθρο 1 

Αναστολή προσλήψεων και διορισμών 

1. Αναστέλλονται, έως τις 31 Δεκεμβρίου του 1993, οι προσλήψεις και οι 
διορισμοί του πάσης φύσεως προσωπικού στο Δημόσιο και στον ευρύτερο Δημό¬ 
σιο Τομέα, όπως αυτός έχει καθοριστεί από τις διατάξεις του άρθρου 9 παρ. 1 
του Ν. 1232/82, έχει ερμηνευθεί αυθεντικά από τις διατάξεις του άρθρου 1 
παρ. 6 του Ν. 1256/82, έχει συμπληρωθεί και τροποποιηθεί από τους Ν. 
1586/1986 (άρθ. 19 παρ. 5) και 1682/1987 (άρθ. 19 παρ. 1) και έχει επα- 
ναοριοθετηθεί από τους νόμους 1892/1990 (άρθ. 51)και 1943/1991 (άρθ. 4 
παρ. 6) και από τις κανονιστικές πράξεις που έχουν εκδοθεί ή που θα εκδοθούν 
κατ’ εφαρμογή των εξουσιοδοτικών διατάξεων των νόμων 1914/1990 (άρθ. 
30) και 1947/1991 (άρθ. 22). 

2. Στην έννοια της αναστολής των προσλήψεων και των διορισμών της προη¬ 
γούμενης παραγράφου εμπίπτουν και όλες οι προπαρασκευαστικές ενέργειες και 
διαδικασίες που τείνουν σε διορισμό ή πρόσληψη και ιδία: 

α) η έκδοση και δημοσίευση σχετικών προκηρύξεων ή ανακοινώσεων, 
β) η συγκρότηση επιτροπών διαγωνισμών ή επιλογών, 
γ) οι συνεδριάσεις επιτροπών επιλογής προσωπικού για έκδοση αποτελεσμά¬ 
των, 

δ) η διενέργεια διαγωνισμών και οι συνεδριάσεις επιτροπών διαγωνι¬ 
σμών. 

ε) η κατάρτιση και δημοσίευση πινάκων επιλογής ή πινάκων επιτυχίας υπο¬ 
ψηφίων σε διαγωνισμούς, 

στ) η πρόσκληση προς υποψηφίους για υποβολή δικαιολογητικών διορισμού, 
ζ) η έκδοση πράξεων διορισμού προσωπικού και η δημοσίευση των πράξεων 
αυτών στην Εφημερίδα της Κυβερνήσεως σε όσες περιπτώσεις απαιτείται, 
η) η υπογραφή συμβάσεων εργασίας, αορίστου ή ορισμένου χρόνου και η ανά¬ 
ληψη υπηρεσίας, και 

θ) η έκδοση της κοινής υπουργικής απόφασης του άρθρου 15 του Ν. 1735/ 
87. 

Άρθρο 2 

Εξαιρέσεις από την αναστολή 

Από την αναστολή των προσλήψεων, των διορισμών και των συναφών με αυ¬ 
τούς ενεργειών και διαδικασιών του προηγούμενου άρθρου εξαιρούνται: 

α) η απασχόληση ωρομίσθιου προσωπικού στο Δημόσιο Τομέα για το έτος 
1993, μέσα στα όρια της συνολικής δαπάνης που καθορίζεται από τις αποφά¬ 
σεις του Υπουργικού Συμβουλίου οι οποίες εκδίδονται με βάση τις διατάξεις του 
άρθρου 9 του Ν. 2026/1992. 

β) ο διορισμός του προσωπικού του άρθρου 16 παρ. 6 του Συντάγματος, 
γ) ο διορισμός των συμβολαιογράφων και δικηγόρων στους οικείους Συλλό¬ 
γους για την άσκηση του επαγγέλματος τους, καθώς και των αμίσθων υποθη¬ 
κοφυλάκων και των αμίσθων δικαστικών επιμελητών. 

δ) ο διορισμός ειδικών συμβούλων - ειδικών συνεργατών με σχέση δημοσίου 

δικαίου και μετακλητών υπαλλήλων, οι θέσεις των οποίων προβλέπονται από 
τις κείμενες διατάξεις, 

ε) ο διορισμός ειδικών συμβούλων - ειδικών συνεργατών με σχέση εργασίας 
ιδιωτικού δικαίου ορισμένου ή αορίστου χρόνου, οι θέσεις των οποίων προβλέπο- 
νται από τις κείμενες διατάξεις και εξομοιώνονται κατ’ ουσίαν από άποψη συνε¬ 
πειών με τους μετακλητούς υπαλλήλους, 

στ) ο διορισμός δημοσιογράφων στα Γραφεία Τύπου των Υπουργείων που 
προβλέπονται από το άρθρο 67 του Ν. 1943/91, 

ζ) ο διορισμός υπαλλήλων σε μόνιμες θέσεις σύμφωνα με τις διατάξεις του άρ¬ 
θρου 91 του Ν. 1943/91, 

η),ο διορισμός σε μοναδικές οργανικές θέσεις Γραμματέων Κοινοτήτων, 
θ) η πρόσληψη του προσωπικού των αμίσθων υποθηκοφυλακίων, 
ι) η ανάθεση έργου σε επιχειρήσεις ή ειδικά συνεργεία καθαρισμού σύμφωνα 
με τις διατάξεις του άρθρου 37 του Ν. 2072/1992. 

Άρθρο 3 

Εγκρίσεις κατ’ εξαίρεση 

1. Κατ’ εξαίρεση του μέτρου της αναστολής των προσλήψεων και των διορι¬ 
σμών το Υπουργικά Συμβούλιο, και προκειμένου για επείγουσες ή ήσσονος ση¬ 
μασίας από άποψη δημοσιονομικών επιπτώσεων περιπτώσεις, ο Πρωθυπουρ¬ 
γός, δύνανται με αποφάσεις τους, που εκδίδονται ύστερα από αιτιολογημένη 
γραπτή εισήγηση του αρμοδίου Υπουργού, να παρέχουν έγκριση πρόσληψης ή 
διορισμού: 

α) τακτικού προσωπικού με σχέση δημοσίου δικαίου ή προσωπικού με σχέση 
εργασίας ιδιωτικού δικαίου αορίστου ή ορισμένου χρόνου σε οργανικές θέσεις 
προς αντιμετώπιση εξαιρετικών υπηρεσιακών αναγκών καθώς και συνέχισης 
των εκκρεμών διαδικασιών πλήρωσης των ανωτέρω θέσεων, 

β) προσωπικού για την αντιμετώπιση απροβλέπτων και επειγουσών ανα¬ 
γκών (άρθρο 30 Ν. 1943/1991) ή άλλων κατεπειγουσών υπηρεσιακών ανα¬ 
γκών σύμφωνα με τις κείμενες διατάξεις, 

γ) προσωπικού για την εκτέλεση έργων ή προγραμμάτων που χρηματοδο¬ 
τούνται από την ΕΟΚ ή άλλους διεθνείς οργανισμούς, 

δ) προσωπικού για τις αναγκαστικές τοποθετήσεις σε φορείς του Δημόσιου 
Τομέα προστατευομένων ατόμων από το Ν. 1648/1986, που γίνεται από τις 
αρμόδιες επιτροπές εργασίας, σε εφαρμογή των διατάξεων του άρθρου 2 του νό¬ 
μου αυτού. 

2. Έγκριση του αριθμού των προσώπων τα οποία δύνανται να απασχολού¬ 
νται, κατά περίπτωση, στο Δημόσιο και τον ευρύτερο Δημόσιο Τομέα με σύμ¬ 
βαση μίσθωσης έργου, σύμφωνα με τις διατάξεις του άρθρου 15 του Ν. 1735/ 
1987 ή άλλες ειδικές διατάξεις. 

Άρθρο 4 

Υποβολή αιτημάτων-κοινοποίηση αποφάσεων 

1. Η χορήγηση των κατά το προηγούμενο άρθρο εγκρίσεων γίνεται μετά από 
διατύπωση σχετικού αιτήματος των αρμοδίων Υπουργών. Στο αίτημα αυτό θα 
επισυνάπτεται βεβαίωση του Γενικού Γραμματέα προς τον Υπουργό στην οποία 
θα βεβαιώνονται τα αποτελέσματα του ελέγχου που πραγματοποίησε για το 
κατά πόσο οι αιτούμενες εγκρίσεις αποβλέπουν στην κάλυψη πραγματικών ανα¬ 
γκών της υπηρεσίας για την οποία προορίζονται. 

2. Τα αιτήματα της προηγούμενης παραγράφου υποβάλλονται σε δύο (2) 
αντίτυπα από τους κατά περίπτωση αρμόδιους Υπουργούς απευθείας στην Ει¬ 
δική Γραμματεία για τις κατ’ εξαίρεση προσλήψεις, η οποία αποτελεί υπηρε¬ 
σιακή μονάδα της Γραμματείας του Υπουργικού Συμβουλίου. 

3. Τα ανωτέρω αιτήματα πρέπει να είναι πλήρως τεκμηριωμένα όσον αφορά 
τις υπηρεσιακές ανάγκες, την κατηγορία, τον κλάδο ή την ειδικότητα του προ¬ 
σωπικού, τη σχέση εργασίας, τις συγκεκριμένες διατάξεις που παρέχουν δυνατό¬ 
τητα πρόσληψης ή διορισμού και να συνοδεύονται από στοιχεία σχετικά με τον 
αριθμό του τακτικού προσωπικού, κατά κλάδο ή ειδικότητα, που υπηρετεί κατά 
το χρόνο υποβολής του αιτήματος, τον αριθμό των προσλήψεων προσωπικού 
που έγιναν κατά την προηγούμενη τριετία, χωριστά για κάθε έτος, για την κά¬ 
λυψη αναγκών αναλογών με εκείνες του αιτήματος, καθώς και με την ύπαρξη 
των πιστώσεων, που είνα εγγεγραμμένες στον προϋπολογισμό, για την. πλη¬ 
ρωμή του υπό πρόσληψη ή διορισμό προσωπικού. 


4. Οι αποφάσεις των κατά το άρθρο 3 αρμοδίων οργάνων κοινοποιούνται στο 
κατά περίπτωση αρμόδιο Υπουργείο για την εκτέλεσή τους. 

Άρθρο 5 

Μεταβατικές διατάξεις 

1. Η Π.Υ.Σ. 160/31.12.1991 «Αναστολή των διορισμών και των προσλή¬ 
ψεων στο Δημόσιο τομέα έως τις 31.12.1992» (ΕτΚ Α’ 208/31.12.1991) 
καταργείται. Ο περιορισμός του αριθμού των προς πλήρωση θέσεων στα Υπουρ¬ 
γεία Εσωτερικών και Γεωργίας που επιβλήθηκε με το άρθρο 5 παρ. 2 της κα- 
ταργούμενης Π.Υ.Σ. εξακολουθεί να ισχύει. 

2. Οι διαδικασίες πρόσληψης και διορισμού προσωπικού με βάση τις αποφά¬ 
σεις που εκδόθηκαν σύμφωνα με τις ΠΥΣ 52/1990, 144/1990, 51/1991 
και 160/1991 συνεχίζονται. 

Από τις διατάξεις της παρούσας πράξης δεν προκαλείται δαπάνη σε βάρος 
του κρατικού προϋπολογισμού. 

Η ισχύς αυτής της πράξης αρχίζει από την 1η Ιανουάριου 1993. 

Αυτή η πράξη να δημοσιευθεί στην Εφημερίδα της Κυβερνήσεως. 

Ο Πρόεδρος Ο Αντιπρόεδρος Τα Μέλη 

Ο Γραμματέας 
του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

- «- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο Προεδρικό Διάταγμα 357/1992 αρμοδιότητος Υπουργείου Γεωργίας 
που δημοσιεύθηκε στο ΦΕΚ 179/24.11.1992 (τ.Α') επιφέρονται οι πιο κάτω 
διορθώσεις: 

Στη σελίδα 3163 αντικαθίσταται η φράση «γενικής Παιδείας» με τη λέξη «ει¬ 
δικότητας». 

Στη σελίδα 3164 μετά τη λέξη «για» προστίθεται η λέξη «τα». Από τις λανθα¬ 
σμένες λέξεις «εγκαταστάσιες» στις σωστές «εγκαταστάσεις». Από τη λανθα¬ 
σμένη λέξη «αγρών» στη σωστή «αγορών». Από τη λανθασμένη λέξη «υπουρ¬ 
γείο» στο σωστό «Υπουργείο». 

Στη σελίδα 3165 προστίθεται η φράση «Τι είναι Υπολογιστής». Από τη λαν¬ 
θασμένη λέξη «γλώσες» στη σωστή «γλώσσες». Από τη λανθασμένη λέξη «Αερο- 
σαθμη» στη σωστή «Αεροστάθμη». Από τη λανθασμένη λέξη «Εκκλογή» στη σω¬ 
στή «Εκλογή». 

Στη σελίδα 3166 από τη λανθασμένη λέξη «ΕΛΚΥΣΤΗΡΑ» στη σωστή «ΕΛ- 
ΚΥΣΤΗΡΩΝ» από της λανθασμένης λέξης «επσικεκές» στη σωστή «επισκευές». 

Στη σελίδα 3167 από τη λανθασμένη λέξη «ΧΡΗΣΗ» στη σωστή «ΧΡΗ¬ 
ΣΗΣ». Από τη λανθασμένη λέξη «σε» στη σωστή «με». Μετά τη λέξη «Λύση» 
προστίθεται κόμμα. 

Στη σελίδα 3168 προστίθεται η φράση«- επισκευή μεταφυτευτικών μηχανών 
και σκαλιστηρίων». Από το λανθασμένο γράμμα (β’) στο σωστό (Β'). Από τη 
λανθασμένη λέξη «αυό» στη σωστή «αυτό». Πριν άπό τη λέξη «ΜΑΘΗΜΑ» προ¬ 
στίθεται το (1). Από την λανθασμένη λέξη «ζιζανιοκτόνα» στη σωστή «ζιζανιο- 
κτονία». 

Στη σελίδα 3169 από τη λανθασμένη λέξη «συστήματα» στη σωστή «συστή¬ 
ματος». Από τη λανθασμένη λέξη «εδρευτικής» στη σωστή «αρδευτικής». Από τη 
λανθασμένη λέξη «ΔΟΜΗ» στη σωστή «ΔΟΜΙΚΗ». 

Στη σελίδα 3170 από τη λανθασμένη λέξη «χιτώνα» στη σωστή «χιτώνια». 
Από τη λανθασμένη λέξη «τυριβείς» στη σωστή «τριβείς». Από τη λανθασμένη 
λέξη «ΛΕΙΤΟΥΡΓΙΑΣ» στη σωστή «ΤΡΟΦΟΔΟΣΙΑΣ», Από τη λανθασμένη 
λέξη «τροφοδοσίας» στη σωστή «τροφοδότησης». Από τη λανθασμένη λέξη «τύ¬ 
που» στη σωστή «τύποι». Από τη λανθασμένη λέξη «εναϊο» στη σωστή «ενιαίο». 

Στη σελίδα 3171 από τη λανθασμένη λέξη «ΤΑΞΗΣ» στη σωστή «ΤΑΞΗ». 
Απαλείφεται η φράση «- εξοικείωση με τα. σταλακτήρες κ.λπ.). 

Στη σελίδα 3172 μετά τη λέξη διακένου προστίθεται η λέξη «μεταξύ». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ' ΤΥΠΟΓΡΑΦΕΙΟ 




